Судзімонт (імя)

**Судзімонт** (*Судымунд*, *Судымунт*, *Судмонт*) — мужчынскае імя і вытворнае ад яго прозьвішча.

## Паходжаньне

Судмунд (Sudhmund) — імя германскага паходжаньня. Іменная аснова суд- (сут-) (імёны ліцьвінаў Судзіла, Судар, Сутарт; германскія імёны Sudila, Suderus, Sutardus) паходзіць ад гоцкага sauþa 'вобраз' або ад стараісьляндзкага sudhr 'поўдзень', а аснова -мунд- (-мунт-, -монт-) (імёны ліцьвінаў Монтгерд, Валімонт, Жыгімонт; германскія імёны Mundgerd, Walmont, Sigimunt) — ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі'. Такім парадкам, імя Судзімонт азначае «вобраз гарлівасьці». 

Паводле францускага лінгвіста-германіста Раймонда Шмітляйна, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў, імя Судзімонт адпавядае германскаму імю Suaidemund. Германскі характар літоўскіх імёнаў з асновай -монт- (-мант-) — як і запазычаньне самой асновы з германскіх моваў — таксама сьцьвердзіў амэрыканскі лінгвіст Альфрэд Зэн.

У Прусіі (ваколіцы Мэмэлю) існавалі вёскі *Peter Zudmunten* (*Peter Sudmandten*), *Sudmund Hanß* (*Sudmandten Hans*), *Szudmundten* (*Schudmanten*, *Sudmunten*) і *Szudmund Margen*.

Варыянты імя ў гістарычных крыніцах: *Sudemund von Wesisken* (30 студзеня 1384 году); *Pextis et filij eius Sudimunt* (1387—1394 гады); *Sudemont de Wesisken* (20 красавіка 1393 году); *Sudemunt*, *Sedemunt* (Хроніка Віганда); *Sudimunth nostre curie pincerna* (23 траўня 1409 году); *Sudymunth* (29 красавіка 1431 году); *Sudimundi Dorgyeowicz*, *Sudimundi Dorgeowycz* (*Sudimund Dorgewicz*; 1 верасьня 1431 году); *Segmund Dorgewicz* (15 траўня 1432 году); *Sudimundi Creviensis [tenutariorum] [sigilla]* (20 студзеня 1433 году); *Sugimund Crewensis [capitanei]* (27 лютага 1434 году); *zacznemu Szudzimundowi* (15 жніўня 1434 году з вопісу 2-й паловы XVI ст.); *Ивашку Судимонътовичу*, *Ивашко Судимонътович*, *Пану Судимонъту шесть чоловековъ*, *пану Судимонъту Доркгевичу*, *Судимонъту чоловекъ* (*Судимонът Доркгевич*, 1440—1492 гады); *Olyechno Svdymvntho supremo nostro subpincerna* (28 ліпеня 1449 году); *Svdvmvnth Rymowydowicz* (1460 год); *Olechno Swdymunthowitcz howptmann zcu Polotczke* (4 кастрычніка 1472 году); *Olechno Sudymuntowicz hewptmann czu Poloczske* (22 лістапада 1474 году); *Olechnowi Sudumunthowiczowi* (8 траўня 1481 году з вопісу 2-й паловы XVI ст.); *Olechno Schudzimentowicz* (30 траўня 1482 году); *Olechno Sudymvnthowycz de Chozowa palatino Vilnensi et cancellario magni ducatus Lythuanie* (17 ліпеня 1484 году); *Johannes, Barthko germani Svdzymonthowyczy* (1486 год); *Nos idcirco Olechno Sudymonthowicz palatinus Vilnensis et cancellarius magni ducatus Llytwanie* (15 траўня 1489 году); *nobili Bartholomaeo Sudzymunthowicz* (1490 год); *Довкгордовъ сын Судимонтъ* (22 сакавіка 1525 году); *Станислав Судмонтовичъ*, *Петръ Судмонтовичъ*, *Наркгал Судмонътовичъ* (1528 год); *Мацко Судимонтович* (1537 год); *близкимъ своимъ Станиславу Судмонтовичу а Стасю Киртовтовичу Семашковича* (9 лютага 1556 году); *Michał Sudymonthowicz, nazwany Swach, Olechnowi Sudymonthowiczowi brathu swemu* (25 лютага 1561 году); *писара земского браславского Северина Судимонтовича Кропивницкого* (12 лістапада 1583 году); *пан Балтромеи Судимонт* (15 студзеня 1597 году); *Muxaилъ Судимонтовичь Кропивницкій* (1 верасьня 1619 году); *Stephan Sudmont* (1694—1697 гады); *Pater Ambrosius Sudimont* (13 лістапада 1747 году).

## Носьбіты
* Судзімонт ( 1394) — літоўскі князь, сваяк Вітаўта
* Судзімонт Доргевіч (1390-я — 1434) — чашнік вялікі літоўскі, староста крэўскі; меў сыноў Алехну, Мікалая Кміту і Івана (Івашку)
* Судумунт Рымавідавіч — літоўскі баярын, які ўпамінаецца ў 1460 годзе (таксама двойчы ўпамінаецца як Судымуд)
* Судзімонт Даўгердавіч — літоўскі баярын, які ўпамінаецца ў 1525 годзе
* Мацька Судзімонтавіч — жыхар Жамойцкага староства, які ўпамінаецца ў 1537 годзе
* Павал Мікалаевіч і Балтрамей Паўлавіч Судзімонты — расенскія зямяне, якія ўпамінаюцца ў 1581 годзе
* Барбара Борткаўна Паўлаўна Судмантовіч — расенская зямянка, якая ўпамінаецца ў 1592 годзе

Судзімонты гербу Тупая Падкова — літоўскі шляхецкі род зь Віленскага павету. З XVII ст. прыдомкам Судымунтавіч карыстаўся валынскі шляхецкі род Чэчаляў гербу Яліта.

У XVI ст. існавала сяло Судмонты або Судмонтавічы (*Судмонты*, *Судмонтовичи*) у Жамойцкім старостве.

## Глядзіце таксама
* Суда
* Мунд

## Крыніцы

## Літаратура
* 

Катэгорыя:Мужчынскія імёны